Vermeende kabeldief erg beseer in ontploffing | Netwerk24
Deur Sesona Ngqakamba, News24 16 September 2019 22:21
Die vermeende kabeldief is erg beseer toe ’n kabel ontplof het terwyl hy glo besig was om dit te steel. Foto: Facebook/Sophiatown Neighbourhood Watch
Die voorval het Vrydag gebeur. Die substasie is beskadig en het ’n kragonderbreking tot gevolg gehad.
Isaac Mangena, woordvoerder van City Power, het aan News24 gesê die kabel het ontplof terwyl die man besig was om dit glo te steel.
“Die man is na die Milpark-hospitaal gebring. Ongelukkig is die transformator ook erg beskadig,” sê hy.
City Power is besig om die substasie se kabels te vervang, maar hulle kan nie sê hoe lank die proses sal duur nie.
Die Sophiatown-buurtwag het op Facebook gesê die man is deur ER24 na die hospitaal vervoer.
Weens die diefstal is sekere dele van die gebied sonder elektrisiteit.